Document ID: 31999D0725

Odločba Komisije
z dne 22. oktobra 1999
o spremembi Odločbe 85/377/EGS o določitvi tipologije Skupnosti za kmetijska gospodarstva
(notificirano pod dokumentarno številko K(1999) 3414)
(1999/725/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti [1], kakor je bila nazadnje spremenjena z Uredbo (ES) št. 1256/97 [2] in zlasti člena 4 Uredbe,
ob upoštevanju naslednjega:
(1) Odločba Komisije 85/377/EGS z dne 7. junija 1985 o določitvi tipologije Skupnosti za kmetijska gospodarstva [3], kakor je nazadnje spremenjena z Odločbo Komisije 96/393/ES [4], predstavlja podlago za razvrščanje kmetijskih gospodarstev po ekonomski velikosti in tipu kmetovanja pri strukturnih popisih kmetijskih gospodarstev in v mreži računovodskih podatkov s kmetijskih gospodarstev (FADN); ker je tipologija Skupnosti tudi osnova za izračun evropskih enot ekonomske velikosti (EEV) in pragov, uporabljenih pri omejitvi področja opazovanja in pri pripravljanju načrta za izbor poročevalskih kmetijskih gospodarstev, ki so ali bodo vključena v FADN.
(2) Rezultati strukturnih popisov kmetijskih gospodarstev, razvrščenih po EEV in tipu kmetovanja, služijo kot podlaga za določanje področja opazovanja FADN, ki služi kot podlaga za izbor in tehtanje FADN vzorca; ker mora biti izbor poročevalskih kmetijskih gospodarstev za področje opazovanja reprezentativen v smislu ciljev vsake načrtovane analize.
(3) Uredba Sveta (EGS) št. 571/88 [5], kakor je bila nazadnje spremenjena z Odločbo Komisije 98/377/ES [6], je bila razširjena, da predvidi za serijo strukturnih popisov kmetijskih gospodarstev od 1998 do 2007 in naredi seznam značilnosti, ki jih je treba raziskati.
(4) Struktura in vsebina seznama raziskovanih značilnosti za osnovno raziskavo Skupnosti za leto 1999/2000 sta bili spremenjeni, tako da se značilnosti iz novega seznama razlikujejo od tistih, zabeleženih na predhodnem seznamu, in je zato treba prilagoditi Odločbo 85/377/EGS seznamu raziskovanih značilnosti, določenim z Uredbo (EGS) št. 571/88.
(5) Sprememba razredov ekonomske velikosti kmetijskih gospodarstev, ki se uporablja v tipologiji Skupnosti je ustrezna, da se prikaže razvoj v strukturi kmetijstva v Skupnosti.
(6) Ukrepi, predvideni s to odločbo, so v skladu z mnenjema Odbora Skupnosti za mrežo računovodskih podatkov s kmetijskih gospodarstev in Stalnega odbora za kmetijsko statistiko,
SPREJELA NASLEDNJO ODLOČBO
Člen 1
Prilogi II in III Odločbe 85/377/EGS se spremenita:
1. Priloga II:
(a) poglavje oddelka I dela C se nadomesti z naslednjim besedilom:
"Šifre, ki prerazvrščajo več značilnosti, vključenih v strukturni popis kmetijskih gospodarstev v letih 1999/2000";
(b) v oddelku II dela C se tabela nadomesti z ustrezno tabelo iz Priloge I k tej odločbi.
2. Priloga III:
Del C se nadomesti z besedilom v Prilogi II k tej odločbi.
Člen 2
Ta odločba je naslovljena na vse države članice.
V Bruslju, 22. oktobra 1999

Labels: 19
6